****

**Екскурзия очарованието на Франция – 9 дни**

**Париж, Замъците по Лоара, Мон Сен Мишел,**

**Сен Мало, Бордо, Тулуза, Каркасон**

**Самолетна програма 9 дни / 8 нощувки с включени летищни такси**

**Цена: 835 евро / 1633 лв.**

**Дати: 14.08.2017 / 21.08.2017**

**Цената включва:**

* 8 нощувки в хотели 3\*: 3 в Париж, 1 в района на Рен, 1 в района на Ла Рошел, 1 в района на Тулуза, 1 в района на Каркасон, 1 в района на Барселона;
* 8 закуски в ресторантите на съответните хотели;
* Самолетни билети София – Париж и Барселона – София с включени летищни такси и чекиран багаж до 20 кг.;
* Трансфер летище-хотел- летище;
* Туристическа програма в Париж, Сен Мало, Ла Рошел, Тулуза и Барселона;
* Транспорт с комфортен автобус;
* Екскурзоводско обслужване на български език по време на пътуването;

**Цената не включва:**

* Доплащане за единична стая – 235 евро/ 460 лв.;
* Медицинска застраховка към „Булстрад Живот“ за 9 дена за лица на възраст до 65г. – 11 лв; за лица на възраст от 65г. до 70г. – 16 лв; за лица на възраст от 70г. до 75г. – 21 лв; от 75г. до 80г. – 32 лв;
* По желание екскурзия до Двореца Версай - 15 евро на турист за транспорт до Версай + входна такса 15 евро;
* Входни билети за посещаваните обекти;
* Разходи от личен характер;
* Застраховка „Отмяна на пътуване“;

**Допълнителна информация за туристическите обекти:**

\*Лувъра – 15 евро;

\*Айфеловата кула – 17 евро;

\*Разходка с корабче по Сена – 16 евро (плаща на място);

\*Дворец “Версай“ – 15 евро;

\*Замъкът „Шамбор“ – 11 евро;

\*Замъкът „Блоа“ - 10 евро;

\*Замъкът Шато Гайяр – 3,20 евро;

\*„Замъка на графовете“ в Каркасон - 8.50 евро

\*Паркът „Гюел“ в Барселона – 8 евро (предплаща се в офиса на агенцията);

\*\*Посочените входни такси са ориентировъчни имат информативен характер.

**Маршрут: 1500 км.**

**С тази екскурзия ще посетите:** Париж, замъците по Лоара, Рен, Мон Сен Мишел, Сен Мало, Ла Рошел, Тулуза, Каркасон, Барселона

**Туристическа програма:**

**1 ден: София – Париж**

Полет София – Париж. Трансфер до хотел в Париж. Свободно време. Нощувка.

**2 ден: Париж**

Закуска. Денят е посветен на Париж - градът на любовта, на хилядите светлини, на вековната история, на модата! Град, в който всяка улица, всяка сграда е съхранила толкова интересна история, забележителности и красота. Туристическа програма: Големите булеварди, Опера Гарние, Мадлената, Площад Конкорд, градините Тюйлери, Шанз Елизе, Триумфалната Арка, Площад Трокадеро, Ансамбъла Инвалиди, Латинския Квартал и Пантеона, остров Сите и Нотр Дам. Разглеждане на Лувъра -съкровищница от шедьоври на изкуството (15 евро). Изкачване на Айфеловата кула (17 евро), безспорен символ на Париж, а след това под звуците на популярни френски шансони вълнуваща разходка с корабче по Сена , наричана “люлката на Париж” (16 евро). Ако може да се опише Париж с една дума, то тя би била „любов”. Но не може. Защото този град има много определения, лица, нюанси и детайли, и именно в това се крие магията на Париж. Връщане в хотела. Нощувка.

**3 ден: Париж**

Закуска. Свободно време или екскурзия до Двореца Версай. Дворец, сбъднал мечтите на Краля Слънце Луи XIV за пищност и елегантност (15 евро на турист за транспорт до Версай + входни такси 15 евро). Ще се срещнем с великолепието,с невероятния разкош,с абсолютната власт на Краля-Слънце и с безбройно многото отпечатъци и символи на човешкото изкуство.Носейки се на крилете на военните си успехи, Луи XIV създава едно от чудесата на съвременна Франция...

В центъра е историята на млад и прозорлив крал, съчетал умело политическа воля и изтънчен вкус за изкуствата и наел в двора си най-великите творци на онова време – Льо Во, Льо Брюн, Льо Нотр и Мансар. Нищо не можело да го разколебае – нито войни, нито финансови проблеми, нито драмите в личния му живот – от това да сбъдне мечтата си сам да сътвори собствения си дворец. Трите велики периода в историята на Версай са свързани с трите жени, които е обичал: двореца на младежките удоволствия – заедно с мадмоазел Луиза дьо Ла Валиер; двореца на политиката – заедно с мадам Дьо Монтеспан; и накрая двореца на славата и отказа от привилегии – с мадам Дьо Ментнон.Следобедна разходка сред артистократичното сърце на Париж – Монмартър, където са рисували гениалните си картини – Пабло Пикасо, Ван Гог , Салвадор Дали. Кафетата на Монмартър са като колаж от цветни картини - всяко със свой колорит, със свой дъх, със своя съдба. Свободно време и нощувка.

**4 ден: Париж – Замъците по Лоара – Рен**

Закуска. Отпътуване за Долината на р. Лоара – тук още се носят легенди за любов и интриги, за пищни балове и ловни трофеи. Посещение на Шамбор **(11 EUR)** – определян като екстравагантен замък и шедьовър на френската ренесансова архитектура. Тръгнете по спираловидната стълба, която ни отвежда до кралските апартаменти на Франсоа I и Луи XIV, интерес представляват огромните гоблени с ловни сцени и автентичните мебели. Разглеждане на Блоа **/10 EUR/** - сцена на кралския живот във Франция от Средновековието до 17 век; резиденция на Франсоа I и Хенри III, на Катерина Медичи и Кралица Марго.

Продължаваме за град Рен – живописната столица на Бретан. Настаняване в хотел в района на Рен. Нощувка.

**5 ден: Рен – Мон Сен Мишел – Сен Мало – Ла Рошел**

Закуска. Отправяме се към Сен Мало – крепостта, която пази Франция на запад ,където интерес представлява най-вече Старият град – Intra Muros, който е обкръжен от мощна крепостна стена.Всяка кокетна уличка, всяка част от брега напомнят за миналото на пиратското градче и са пълни със сурово достойнство.Къщата,в която се е родил писателят романтик Шатобриан прилича на старинна палуба. Тя е обградена от три страни, така че и след смъртта си писателят да може да разговаря с океана. Ще видим площад „Фрер Ламен”, катедралата „Сен Венсан”, замъкът Шато Гайяр (Chateau Gaillard – 3,20 евро), построен от херцогиня Ана Бретонска ,чиято малка крепостна кула е най-старата постройка в града.

Отпътуване за Мон Сен Мишел - готическо чудо посред галопиращи приливи. "Пирамида в океана" го нарекъл някога Виктор Юго. Нареждан сред чудесата на западния свят, укрепеният остров-град Мон Сен Мишел, кацнал върху гигантска гранитна оголена скала, издигаща се от морското дъно, е най-посещаваното място във Франция и е под егидата на Юнеско.Колкото повече време прекарваш тук, толкова повеше осъзнаваш, че Мон Сен Мишел не споделя тайните си с всеки. Този манастир никога не е бил покорен, макар че в историята му има дори 30-годишна обсада.

Днес той се е предал... на туристите. Въпросът е дали са открили неговата тайна – тайната на дълголетието, великолепието и притегателната му сила.Нощувка в района на Ла Рошел.

**6 ден: Ла Рошел – Бордо – Тулуза**

Закуска. Кратка туристическа програма в пристанищния град Ла Рошел.Тук трябва да си припомним известния роман на Александър Дюма „Тримата мускетари“, защото Ла Рошел е известен на света именно от тази книга. По време на обиколката ще видите: Старото пристанище, определяно като „най-красивото пристанище на Атлантика“, Двете кули, построени през XIV век, Кулата Свети Никола и Кулата с фенера, в чиято основа можете да видите имената на английски, испански и холандски моряци, които са били заточени тук.

След това ще се отправим към Бордо, центърът на област Аквитания, разположен на двата бряга на река Гарона. Градът е един от културните паметници на Франция, които са включени в списъците на ЮНЕСКО. Ще посетим една от известните винарни, където се прави прочутото вино Бордо.

Отпътуване към Тулуза, град с характерен културен чар, доказани качества в гастрономията, изкуството, архитектурата и градския дизайн.

Настаняване в хотел. Нощувка в района на Тулуза.

**7 ден: Тулуза – Каркасон**

Закуска. Туристическа обиколка на Тулуза -космополитен град, съчетал едновременно вкуса на отминалите векове и авантюризма на бъдещето. Ще разгледаме Базиликата Св. Сернин - една от най-забележителните църкви от времето на Рим във Франция и горд притежател на 20 исторически органа, повече от всяка друга във Франция. След като се наслади окото на величествената архитектура и прегърнем смирението, лъхащо от вътрешността на базиликата ще ви отведем до Площада на Капитолия-една от емблемите на града. Ще посетим също и Hotel du Grand Balcon, който е бил базата на въздушната поща в края на 20-те години на миналия век. Една от стаите (№ 32) е била домът на многообичания френски автор и летец Антоан дьо Сент-Екзюпери, създателят на Малкия принц . Продължаваме към Каркасон- съвършеният град – замък, в който ще почувствате полъх на средновековна романтика. Туристическа програма в Каркасон, чиято история и архитектура го превръщат през 1997 г. в част от списъка на Юнеско за световното и културно наследство. Разходка в Горния град (старата част на града) - Ла Сите, Нарбонската порта, Замъка на графовете **(8.50 евро),** базиликата Св. Назар. Следва разходка в Долния град и квартала „Тривал“. Нощувка в района на Каркасон.

**8 ден: Каркасон – Барселона – 302 км.**

Закуска. Барселона - слънчевият лъч на Испания. През 1987 г. Фреди Меркюри и оперната прима Монсерат Кабайе, създадоха сингъла „Барселона“.И до днес, името Барселона звучи някак величествено, и тържествено – подобно на емоциите, които песента навява и подобно на имената на двамата си велики изпълнители.Туристическа програма в красивия град Барселона, в който ще видите: спиращите дъха фасади на великолепната сюреалистична Катедрала ”Саграда Фамилия”, проектирана от гениалния луд каталунец Антонио Гауди, ексцентричния парк „Гюел” (8 евро) – част от световното наследство на ЮНЕСКО и най-посещаваният парк в града; най-елегантната улица на Барселона Пасео де Грасиас с фантастичните къщи на Гауди, площад „Испания”; Площад „Колумб” с паметника на великия откривател, „Рамбла” – най-оживената и пъстра улица на града, изобилстваща от забавни живи статуи,сувенирни магазини и уютни ресторанти ...

Свободно време в Барселона. Нощувка в хотел в района на Барселона.

**9 ден: Барселона – София**

Закуска. Свободно време.

Трансфер до летището. Полет Барселона – София.

**Полетно разписание:**

|  |  |  |  |  |
| --- | --- | --- | --- | --- |
| **Авиокомпания** | **Направление** | **Излита** | **Каца** | **Летище** |
| **BULGARIA AIR** | **София-Париж** | **07:20-София** | **09:20-Париж** | **Летище Шарл де Гол, Париж** |
| **BULGARIA AIR** | **Барселона-София** | **17:30-Барселона, Летище Ел Прат** | **21:20-София** | **Летище София** |

**\*\*\* Полетното разписание подлежи на препотвърждение!**

***Необходими документи:***

* *Български граждани, пътуващи по програмата е необходимо да притежават валидна лична карта или паспорт.*
* *За лица до 18 години, пътуващи без родител/родители – нотариално заверена декларация - оригинал и ксерокопие и копие от акта за раждане.*

*\*\*\*Летищните и горивните такси подлежат на препотвърждение от авиокомпанията. В този случай цената на пътуването може да бъде променена съгласно начислените такси.*